CMO ตั้งบริษัทใหม่ เพื่อพัฒนาศูนย์การแสดงเทคโนโลยีระดับโลก
CMO ตั้งบริษัทใหม่ “ซีเอ็มโอ โชว์ คอร์ป” ทุนจดทะเบียน 70 ลบ. เพื่อพัฒนาศูนย์การแสดงเทคโนโลยีระดับโลก 
14 ส.ค. 2558

บริษัท ซีเอ็มโอ จำกัด (มหาชน) หรือ CMO ระบุว่า บริษัทได้ลงทุนในกิจการบริษัท ซีเอ็มโอ โชว์ คอร์ป จำกัด ตามมติที่ประชุมคณะกรรมการ เมื่อวันที่ 13 ส.ค.58 เรื่องการพิจารณาอนุมัติการลงทุนจัดตั้งบริษัทใหม่ เพื่อเป็นการขยายกิจการของกลุ่มบริษัทไปยังธุรกิจใหม่ ซึ่งจะส่งผลให้บริษัทมีสัดส่วนรายได้ประจำที่สม่ำเสมอตลอดทั้งปี
โดยจัดตั้งบริษัทใหม่ชื่อบริษัท ซีเอ็มโอ โชว์ คอร์ป จำกัด ซึ่งมีทุนจดทะเบียน 70 ล้านบาท ลักษณะธุรกิจพัฒนาศูนย์การแสดงที่ผสมผสานเทคโนโลยีระดับโลก โดยมีแรงบันดาลใจมาจากศิลปะวัฒนธรรมไทย ภายใต้ชื่อ หิมพานต์อวตาร สำหรับผลประโยชน์ที่คาดว่าจะได้รับ เพื่อเป็นการขยายธุรกิจของกลุ่มบริษัทซีเอ็มโอ และเพื่อสร้างฐานรายได้ประจำ
 
 